Prechádzka s Mooji Babom
[Mooji] Položili ste mi dnes ráno veľmi dobrú otázku,
[Mooji] 'Čo znamená byť bez ega?' Znamená to život, skutočný život.
Čo Znamená Byť Bez Ega? 03-01-2018
[Mooji] Nie ste ovládaní pocitmi,
váš život neslúži vašej osobe.
To znamená, že väčšina ľudských bytostí
venuje svoj život prevažne svojej osobe,
veciam typu ako sa máme, 'Nemám sa dobre', 'Potrebujem toto',
'Nemám peniaze'. Je to všetko iba my, my, my.
A to je také ...
Naše životy by mali byť pre službu a pre ...
Jeden život, ktorý je ponúknutý, nie sebe, ale životu,
môže priniesť radosť stovkám ľudí,
mnohým, ak je skutočne ponúknutý.
Žiť iba pre seba je také sebecké, môžeme to nazvať premrhaným životom.
Je vo vás toľko sily, a tá sila nie je pre vašu osobu.
Takže byť bez ega ...
keď chce byť osoba bez ega,
je to veľmi ťažké, ak je osoba stále prítomná.
Pokúša sa byť dobrá, a to je v poriadku, je to tiež veľmi široká cesta.
Väčšina ľudí, keď čítajú sväté knihy, počuje, 'Milujte sa navzájom',
'Buďte dobrí k tým, ktorí vám urobili niečo zlé', a podobne.
Ľudia sa pokúšajú byť láskaví a milujúci nakoľko len dokážu, a je to dobre.
Prináša to veľmi dobré výsledky, ale niekedy je na tom niečo umelé,
ak to robíte, pretože vám bolo povedané, že by ste mali byť dobrí.
Hľadáme v tom výhody, 'Ak toto urobím, niečo získam',
takže v určitom zmysle stále chceme niečo pre seba.
Ale keď sa prebudíme k Pravde toho, že sme svojím 'Ja',
'Ja' sa stará o všetko a o všetkých, je to iné.
Život je oveľa ľahší, vnímanie osobných problémov jednoducho zmizne,
neexistujú žiadne osobné problémy.
Nie je tu osoba, ktorá má problémy.
V živote sa objavia veci, možno niekto povie,
'Nemám ťa rád!' A pocítite to,
a ak bolo v tom vyjadrení mnoho jedu,
môžete pocítiť smútok, ale nepohltí vás to.
Dokonca budete schopní urobiť správnu vec a povedať, 'Nech ťa žehná Boh'.
Niekedy to ani pred nimi nepoviete,
pretože by sa ich to mohlo dokonca dotknúť,
ale akceptujete to vo svojom srdci. A vyčistíte sa od jedu.
Ego je v živote ľudskej bytosti jed.
Škodí veciam, je vždy sebecké,
vždy sa snaží pritiahnuť energiu svojím smerom,
vždy potrebuje mať pravdu, toto všetko; je to veľmi toxické.
Ale niekedy, keď nepoznáme nič lepšie,
môžeme mať pocit, 'Jednoducho som takýto'.
Keď sa začnete prebúdzať v hlbšom priestore Pravdy, ktorý je za osobou,
sebaskúmanie alebo Pozvanie vás z toho vyvedie
pozdvihne vás do priestoru za tým,
kde je pole čistej inteligencie, kde je to ľahšie, priestornejšie.
Začnete sa cítiť šťastní a ľahkí
a vo svojej ľahkosti a svetle,
chcete prirodzene robiť to, čo cítite, že je dobré.
Akoby sa to, čo je dobré, prirodzene objavovalo vo vašom srdci
a máte pocit, že sebeckosť ... je to ako jed, ktorého sa zbavujete,
takže nad tým príliš nepremýšľate.
Keď nájdete niečo, čo vás urobí šťastnými,
chcete sa o to podeliť, aby bolo čo najviac ľudí šťastných.
Prejdete dverami do priestoru,
a chcete, aby mohlo vojsť toľko ľudí, koľko je možné.
Takže takéto je bytie bez ega. A čím viac ego odpadáva,
tento ťažký plášť ega, toto 'Ja, moje, moje, moje, ja, mne, moje, mne',
tým viac priestoru sa objavuje.
Preto hovorím, že vchádzate do Božského poľa.
Božské pole nepozná žiarlivosť,
toto všetko odíde: sebeckosť, silné túžby ...
Ste v poli, ktoré sa prirodzene o všetko stará
a je v ňom zachytené všetko.
Stará sa o každý aspekt vášho života,
a životy tých, ktorých milujete.
Ale tam vaša láska nekončí, viac a viac sa rozširuje.
Toto je byť bez ega.
Je to najmocnejšia vec na celom svete.
Ego je najtmavšou silou na celom svete.
Sloboda od ega je najsvetlejšou a najkrajšou silou na svete.
A považujem to za výzvu ľudského života,
prekonanie identity ega.
Ale v našom svete sa to zdá veľmi zriedkavé,
pretože je na osobu kladený prílišný dôraz.
Akoby to bola naša prvá láska a milujeme to najviac.
Najprv však máte milovať 'Ja', nie svoju osobu,
milujte najprv toto 'Ja', ale väčšinou má posledné miesto.
Je to tak. Najprv vyrastieme so silnou identitou,
a všetkým tým, 'ja, ja, ja', ale nie sme šťastní.
Potrebujeme toľko vecí: potrebujeme peniaze, priateľstvá,
partnerov, pekné veci, aby sme boli šťastní.
Ale ten, kto je bez ega, môže byť šťastný aj tak.
Kamkoľvek ich dáte, sú šťastní. Nie sú súťaživí,
v kontakte s ostatnými sú veľmi prístupní,
vždy berú ohľad na pocity ostatných.
Je to veľmi krásne, a mojím želaním a modlitbou je,
aby sa stal pocit šťastia znovu chytľavým, aby sa bytosti tešili ...
Keď robíme skupinové aktivity,
niektorí ľudia zisťujú, že spolu dokážu pracovať
a vytvoriť niečo krásne, a milujú to.
Prostredie a vibrácie Monte Sahaja
sú teraz oveľa vyššie, takže je ľahké cítiť lásku.
Ľudia nepredstierajú lásku,
skutočne tú vibráciu cítia.
Odkiaľ prichádza táto vibrácia?
Nie je to tak, že sme sem prišli a bola to špeciálna oblasť
a stromy vyžarovali tú vibráciu.
Nie! My prinášame túto vibráciu, toto žijúce 'Ja',
prostredníctvom našich činov, myšlienok, meditácií,
pochopenia, úcty a lásky k Bohu,
alebo k čistému vedomiu.
Všetko toto zdvíha vibráciu, a stáva sa to veľmi mocným.
A aj ľudia, ktorí o týchto veciach nevedia,
keď prídu, niečo cítia.
'Cítim sa tu dobre. Som tu rád.' Na čo odpovedajú?
Odpovedajú na vibráciu tohoto miesta.
Pravdepodobne nepoznajú filozofiu, ktorá je za tým, nie je to dôležité.
Je to skôr o tom, čo je výsledkom tejto filozofie,
a o sile nasmerovaní, keď sú prijaté.
Nasmerovania nemajú silu, ak nie sú prijaté.
Keď sú prijaté, potom sa to prebudí a začne sa to pohybovať
a potom všetko ... Stromy tým nasiaknu,
zem tým nasiakne, všetko tým nasiakne.
Preto na niektorých miestach cítite vibráciu miesta
aj keď tam tá osoba už nie je.
Bol som na takých miestach, v Indii.
Dokonca aj na Jamajke, v dome Boba Marleyho, som cítil túto vibráciu.
Vošiel som do jeho izby, kde boli pri posteli jeho papuče,
nič som neočakával, ale pocit lásky bol taký silný.
Bolo to krásne!
Miesto v Indii, kde býval Gandhi, a rôzne miesta, na ktorých som bol,
pociťujete 'Fíha', je niekoľko takých miest, nie mnoho.
Cítite túto vibráciu, ktorá žije v stenách,
dokonca aj tehly držia vibráciu.
Idete dovnútra a cítite, 'V tomto dome bolo šťastie!'
A žije to, aj keď už ľudia nie sú vo svojom tele,
šťastie je v dome stále. Je to úžasné!
Niekedy môžu žiť v dome aj tmavé energie.
Sú to silné energie príťažlivosti,
túžby, strachu, lásky, toto sú v ľudskej ríši mocné sily
a ovplyvňujú dokonca aj zem, zanecháva to tam svoju vibráciu.
Niekedy idú ľudia do lesa, hovoria, že milujú, keď môžu byť v prírode.
Je to preto, že nie je znečistená ľudskou temnotou.
Takže majú pocit, 'Tu to nie je'.
Presunulo sa to viac do vedomia stromov
a do pôdy, vedomia zeme, je to viac v tomto.
Keď prídete na miesto,
kde sa vedomie prejavilo v ľudskej forme, je to vo svojom vyjadrení
oveľa bohatšie, oveľa rozmanitejšie.
Ak je to naplnené a presiaknuté vedomím,
je to také mocné!
Preto hovorím, že pred 2100 rokmi,
keď bol Ježiš fyzicky na zemi,
prostredníctvom jedinej ľudskej bytosti,
ktorá bola stelesnením Božského vedomia,
dokonca aj keď opustil telo, o 2100 rokov neskôr,
sa ľudia stále stávajú nasledovníkmi Krista,
nasledovníkmi Budhu,
nasledovníkmi Krišnu, ktorý tu bol pred 5000 rokmi,
Ramu, ktorý tu bol pre mnohými, mnohými tisíckami rokov.
Prečo? Pretože tá vibrácia je tam, keď ju držia.
Je to také mocné!
Zvykol som hovoriť, že jediná ľudská bytosť zabudla na seba,
a celý svet na ňu odvtedy nemôže zabudnúť.
To je veľmi mocná vec!
Zabudnúť na seba znamená prekročiť ego, nepočúvať ho.
Prekonali to.
A ich vplyv, ich prítomnosť a ich slová
mali dopad na milióny ľudských bytostí. Takže existujú príklady.
A všetky tieto ľudské bytosti
mali presne rovnaké krvné skupiny ako my,
pozerali sa na rovnaký mesiac, tie isté hviezdy, to isté slnko, ako my.
Tiež mali chute, cítili únavu, niekedy nespali,
mali priateľstvá a tiež ľudí, ktorí ich neznášali.
Napriek tomu, vyžarovali duch Pravdy, Ducha svätého.
To je pre mňa naplnením ľudského života,
prebudiť sa do Pravdy toho, čím skutočne ste,
a to je to, čo nazývame Bohom,
že ste v kráľovstve Božom vo svojom srdci.
To je to, čo je.
Nestačí, ak ľudská bytosť, iba povrchne nasleduje sväté knihy,
nestačí to. Ich život sa síce zmení,
a bude mať vplyv na životy ďalších ľudí, ale jemným spôsobom.
Ale ten, kto sa vzdá svojho ega,
a naplno sa ponorí do Božieho oceánu, tento bude pozdvihnutý
a stane sa sprievodcom vo svete, aj keby nehovoril.
Niektoré bytosti nehovoria, ale ich prítomnosť je veľmi mocná,
pretože je ich bytosť natoľko naplnená Božou prítomnosťou,
že stačí, keď sú ľudia v ich prítomnosti, a sú transformovaní.
Takže pre mňa, toto je to, čo znamená byť bez ega,
je to tá najmocnejšia vec na svete!
Keby som mohol stretnúť dvoch ľudí,
jedného, ktorý bol na Venuši a žil tam šesť mesiacov,
a druhého, ktorý žil šesť mesiacov v krabici v meditácii a v Bohu,
a prebudil sa, išiel by som tam kedykoľvek a bol s ním.
Nepotrebujem hovoriť o živote s astronautom,
pretože by mohol byť rovnako plný ega.
Ale ten, kto prekonal vo svojom vnútri ego,
to by bola moja šťastná schôdzka.
Radšej by som išiel a sedel tu, len aby som bol s týmto,
aby som bol v tom poli bytostí, bytostí, ktoré milujú Boha,
tých, ktorí hľadajú Pravdu, to je svätá spoločnosť.
Stačí iba byť v spoločnosti hľadačov Pravdy,
a je to považované za priaznivú príležitosť.
Cítim, že sme na správnom mieste,
že viac a viac bytostí nachádza skutočné šťastie,
nie je to nejaká fantázia ako, 'Dobijeme svet!' Nie.
Iba objavovať to, jeden po druhom, to stačí,
je dôležité, aby sa to svetlo pohybovalo vo svete.
Pretože si nemyslím, že svet potrebuje viac kníh o duchovne.
Potrebuje ľudské bytosti, ktoré sú stelesnením Pravdy
viac ako knihy, ktoré píšu o Pravde!
Chcú vidieť žijúcu knihu, nie iba knihu z papiera.
Chcú vidieť knihu ľudskej bytosti, ktorá je ako oni,
niekoho, koho život je pre nich výzvou
alebo odhaľuje niečo v nich samých.
Keď stretnú niekoho s takými vysokými kvalitami,
ich bytosť nemôže poprieť, že stretli Boha.
Mnohokrát sme počuli príbehy,
keď ľudia, ktorí sa vyhlasovali za ateistov,
stretli bytosť, ktorá mala na nich taký vplyv,
že vedia, 'Fíha, neviem, čo je toto,
ale spôsobuje to všetky tieto zmeny v mojom srdci'.
Pretože nemôžu byť pravdivým ateistom, to je iba nejaká zvláštnosť.
Ukazuje to iba mieru ignorancie,
že nepripustíte, že existuje Najvyššia sila, ktorá spravuje
a určuje chod vesmíru a stará sa o veci.
Nie sú to ľudské bytosti, ktoré to robia, ktoré dovoľujú stromom rásť
a posielajú dážď a menia počasie
a starajú sa o všetky rôzne planéty,
nie iba v jednom solárnom systéme, ale vo všetkých solárnych systémoch!
Stačí o tom hovoriť a cítite sa slabí.
Nedokážeme pochopiť veľkoleposť a silu Najvyššej Bytosti.
Táto Bytosť nie je oddelenou entitou, ktorá niečo vykonáva,
je vo vnútri vecí samotných. Je to ako ...
Boh nemôže byť iba formou,
alebo Boh je stelesnený vo všetkých formách a siaha aj za ich hranice.
Formy sa neustále menia,
pretože On im dáva určitý čas a rast
a čokoľvek, čo rastie, sa musí transformovať a meniť.
Ale Božské 'Ja' je nemenné, a napriek tomu prejavuje zmenu
a stará sa o všetky rôzne formy svojho vyjadrenia.
Niekedy len skúšam priblížiť to
ako určitý druh energetického poľa, ale nie je to iba energia,
je to inteligencia a duch ...
Toto je ich viditeľné vyjadrenie
a z toho sa objavujú mnohé nápovedy, ak ste schopní ich vidieť.
Pozrieme sa a vidíme vlasy na niekoho hlave,
ktoré vyrastajú, ale z čoho?
Ak sa pozriete do vnútra hlavy, nie sú tam vlasy, ktoré vychádzajú von.
Nič tam nie je, iba to rastie.
Ukáže vám to, 'Z prázdnoty vytváram všetky tieto veci,
udržiavam ich a prinesiem ich späť do prázdnoty'.
Je to príliš úžasné na to, aby o tom bolo možné hovoriť!
Niektoré bytosti sú užasnuté veľkoleposťou tej sily.
Táto sila je zdrojom vášho vlastného pocitu 'Ja'.
Keď toto viete, aj keď tomu nerozumiete,
malo by to do vášho života priniesť oheň,
keď musíte ísť a posadiť sa.
Nie je koniec vďačnosti za to, že vieme,
že náš život má zdroj v Bohu.
Pre niekoho, kto tomu nerozumie ...
Aj to je dané touto silou,
že budú bytosti, ktoré to na chvíľu nebudú cítiť,
a napokon sa v tom v sebe musia prebudiť.
Takže, naplno využitý život je pre mňa taký, ktorý smeruje preč od ega,
ktoré vytvára slepotu vo vnútri bytosti
a spôsobuje, že sa zaujímame iba o pozemské veci,
v protiklade k niekomu, kto je vedomý
a v tom vedomí žije, a potom žije ako to vedomie.
Ak začnete žiť ako vedomie, už ste v kráľovstve,
už ste v tom priestore.
Je to, povedal by som, úžasnejšie ako nebo,
ak môžem povedať niečo také.
Keď prišiel ten pocit, myslel som si, Je rúhaním sa, keď to hovorím?
Cítil som, že ak je nebo vytvorené z obrazov a objektov,
tie tiež existujú v nejakom čase.
Možno jeden Boží deň je tisíc ľudských rokov.
Kto vie? Ale čokoľvek to je, musí sa to meniť.
Ak sú rôzne úrovne bytostí,
samozrejme, že je tam stále proces vyvíjania sa a rastu.
Ale v čistom vedomí, ono si nerobí starosti s rastom.
Je také dokonalé, ale mysli sa to vôbec nepozdáva,
pretože myseľ sa vždy zaoberá vecami a objektami
a vlastnením a stratou a získavaním a zmenou a rastom
a stávaním sa a strácaním, všetkým týmto.
Ale vedomie je za hranicou takýchto konceptov.
Toto sa snažím povedať, keď všetkým hovorím, Nechaj to teraz tak.
Nechaj to tak. Nechaj tak obavy o svoju identitu.
Nechaj to všetko tak. S kým hovorím?
S inteligenciou, ktorá toto nepočuje dosť často.
Keď počuje tento príkaz, ktorý prichádza zo srdca,
je schopná nechať všetko tak a byť v jednote,
v prežívaní svojej vlastnej jednoty.
Potom vidíte, ľudia v satsangovej hale, počas takýchto meditácií,
a s takýmito nasmerovaniami, rušivé elementy tam nie sú,
je to akoby ste boli na transcendentálnej úrovni.
Sebeckosť a všetky podobné veci jednoducho vyblednú
a je to akoby ste plávali v ľahšej dimenzii bytia.
Je to veľmi hmatateľné, že to cítime,
a máme schopnosť zažívať to.
Na začiatku sa u mnohých objavuje myseľ.
Niekedy prídu ľudia, nie sú zvyknutí na takéto prostredie,
a vidíte, koľko problémov im myseľ spôsobuje.
Zdá sa, že toto miesto a ľudia im spôsobujú problémy,
ale robí to ich vlastná myseľ.
Majú pocit nepohodlia, pretože to pociťujú ako výzvu,
'Prečo sú títo ľudia takí šťastní?
Nedôverujem im. Predstierajú to.' A začne preháňať,
objavuje sa cynizmus, posudzovanie, nepohodlné pocity.
Ale sú to iba pôrodné bolesti, ktoré umožňujú dosiahnuť vyšší stav,
ak vytrvajú, a často nevytrvajú, odídu.
Ale niečo je vo vnútri
a to semienko v nich začne rásť, pretože ich sem priviedol Boh.
Aj keby cítili, 'Nechcel som prísť, to moja manželka ...',
aj tak je to táto sila, ktorá ich sem priviedla,
a spôsobuje, že pociťujú svoje rušivé tendencie,
ale nerozoznávajú, že majú pôvod v nich samých.
Myslia si, že prichádzajú zvonka.
Ale prichádzajú ako reakcia na energiu, ktorú zažívajú,
ale s ktorou ešte nie sú v súlade,
pretože sú stále tak veľmi v doméne ego-identity.
Zatrasie to tým.
Takže je to veľmi dobrá otázka, ktorú ste mi dnes ráno položili,
čo to znamená byť bez ega.
Znamená to život, skutočný život.
Keď premýšľame o Ježišovi, prorokovi Mohamedovi, Krišnovi, Budhovi,
okamžite to ... Dokonca aj ľudia, ktorí tieto veci nepoznajú,
vedia, že reprezentujú vyššie úrovne vedomia,
kde je prostredie lásky a pokoja.
Keď povieme 'ja', čo to znamená,
skutočným významom 'ja' je vedomie.
Ale vo svete, keď povieme 'ja', zriedka to znamená vedomie.
Znamená to individualitu, osobu,
znamená to, 'Som muž', 'Som žena',
je to taký stiesnený stav, taká limitácia.
Ale 'ja', aj ten, kto je prebudený, povie 'ja',
ale vie, že sa to vzťahuje k pocitu individuality.
Ale za tým 'ja' je priestor hlbšieho rozpoznania,
duchovného rozpoznania, že to hovorí vedomie, nie osoba.
Je to úplne iná vibrácia.
Keď ste s niekým,
a keď hovoria, cítite, že je tam priestor,
je to 'ja', ktoré pochádza z vedomia, to je vedomie.
Keď s niekým hovoríte
a musíte si dávať pozor na to, čo poviete,
to 'ja' je naplnené osobou. A vidíte, že táto osoba ...
Zem plná pocitu osoby je veľmi stiesneným miestom. Také obmedzujúce!
Aj keby boli na zemi iba tri milióny ľudí,
to pravdepodobne nie je veľa,
ale aj tak by ste sa cítili pridusení, keby ste ich stretli.
Ale jediná ľudská bytosť, ktorá je prebudená v Zdroji,
žiari a prináša svetlo aj do davu, kde sú tisíce ľudí,
zdvíha úroveň vedomia v ľuďoch, ktorí to rozpoznajú.
Pretože niečo v nás dokáže rozoznať,
že stojíte vo vyššej Prítomnosti, to sa tam stane.
Aj bez toho, aby im bolo niečo povedané,
ľudia sa začnú správať inak v spoločnosti niekoho, kto je prebudený.
Nemôžu si pomôcť. Bez toho, aby o tom vedome vedeli,
'Oh, tá osoba je nejaký ...', iba sa správajú inak.
Možno to najprv berú ako, 'Je to iba niečo bežné',
ale postupne v nich začne ich prítomnosť pracovať,
pohybuje sa v nich hlbšie a mení ich to.
Ich vyžarovanie sa mení, stávajú sa láskavejšími, otvorenejšími,
chcú pre vás niečo urobiť,
bez toho, aby vedeli čokoľvek o spiritualite.
Je určené, že na tomto svete, hovorí o tom jedna zo zbierok učení Proroka,
že keď Boh stvoril svet,
hovorí, že Boh prikázal celému svetu, 'Slúž tým, ktorí slúžia mne'.
Čo znamená, aby slúžil tým, ktorí hľadajú Pravdu.
'A unav tých, ktorí slúžia tebe.'
Rozumiete tomu? Je to mocná vec!
'Slúž tým, ktorí slúžia mne.'
Znamená to, slúž tým, staraj sa o tých, ktorí si vážia Boha a Pravdu.
'Unav tých, ktorí slúžia tebe', ktorí slúžia svetu.
Je to prekliatie? Nie, je to tiež požehnanie.
Pretože keď vás unavia vaše vlastné hlúposti,
potom sa možno konečne objaví priestor povedať,
'Musím skúsiť niečo iné'.
Hovorí, 'Unav tých, ktorí slúžia tebe',
pretože je ich služba premrhaná, neslúžia duši, ale veciam.
Je to krásne.
Je napísané v každom srdci, v DNA každej živej bytosti,
nie iba ľudských bytostí,
že v prítomnosti tých, ktorí uctievajú Pravdu,
niečo v nich si ich bude vážiť. Zareaguje na nich,
možno sa ich najprv dokonca bude chcieť zbaviť,
ale nemôže poprieť, že ich prítomnosť má vplyv na existenciu.
To je sila Ducha Svätého
a ducha Pravdy v každom.
A hovorím, že toto miesto to musí vyžarovať.
Musí, kým som tu.
Musíme sa sústrediť na to, aby sme odrezávali ego.
A nie iba odrezávali, odrezávali ego, ale žili v Pravde.
Pretože ak je váš život iba o pokusoch odrezať, odrezať ego,
možno ani nepocítite plnú radosť,
ste príliš zaneprázdnení odrezávaním ega.
Ale hovorím, že vám medzitým tiež ukazujem Pravdu.
Takže, keď sa pokúšate odrezať ego a nájdete Pravdu,
zložte svoje nástroje a iba sa tešte z Pravdy,
a nechajte Pravdu, aby odrezávala ego. Nie je to krásne?
Nechajte Pravdu, aby odrezávala ego. Prečo majú vaše ruky odrezávať ego?
[Priateľka] To je to, čo robí Pozvanie.
[Mooji] Presne to robí Pozvanie!
Pozvanie z toho vyberie všetku ťažkú prácu, špinu a podobne,
a prinesie vás do lona Boha.
[smiech]
Preto je moje srdce také šťastné,
pretože niekedy, keď vidíte bytosti ...
Keď niekto príde a povie, 'Som taký smädný. Môžem dostať pohár vody?'
Dáte im pohár vody.
Keď niekto spadne, poviete, 'Poď, vstaneme'.
Aj ak váš chrbát bolí, pomôžete im vstať,
'Ako sa cítiš? Lepšie? Posaď sa.' Pomôžete im. Nie?
Niekto je hladný. 'Brat, prosím...'.
Dáte im niečo na jedenie.
Urobíte, čo môžete.
Ak sú chorí, čo urobíte?
Musí byť vo vás niečo, čo im dokáže pomôcť.
Či je to modlitba, alebo sa naučíte žehnať ľuďom,
a aj keby to nefungovalo, naďalej to robíte.
'Mojím zámerom je požehnať ich život, dať im ...
nie aby ich život bol rovnaký ako môj.'
Požehnajte ich život, aby prišlo všetko potrebné na odstránenie prekážok,
aby bolo odstránené čokoľvek znečisťuje ich život,
alebo bráni jeho spontánnosti,
aby to bolo Božou silou odstránené. Požehnáte im!
A niekedy tiež ľudia hľadajú Pravdu,
nemôžu ju nájsť, 'Je to také ťažké'. Poviem im, Prečítaj si Pozvanie.
Počúvaj ho. Iba ho počúvaj. Iba ho počúvaj.
A to je tá veľká pomoc, ktorú dostanú.
Povedia, 'Ó Bože, pripravoval som sa robiť všetku túto gymnastiku,
aby som prekonal tieto veci, a ty si to urobil tak jednoduchým'.
Niektoré veci sa stanú ľahkými. 'Nemusel som ísť cez myseľ,
nemusel som ísť dole do svojich tmavých miest.
Našiel som svetlo v sebe.'
Nie je to nádherná vec?
Prečo všetci musia trpieť, krv, pot a slzy?
A nedokážu to, pretože ľudské bytosti sú slabšie a slabšie.
Chcú, aby všetko za ne robili stroje.
Dokonca aj pracovať na sebe ....
Ak je to niečo, čo vybuduje ego, urobíte to!
Budete zdvíhať ťažké váhy, aby ste si vybudovali ego.
Ale zmeniť sa, transformovať svoje srdce
z miesta utrpenia na príbytok pokoja,
'Nemôžem sa k tomu dostať!' Pretože majú pocit, že nevidno výsledky.
Takže, pravdepodobne preto milosť priniesla Pozvanie,
aby povedala, 'Ale ty tiež musíš vojsť.
Myslíš si, že si šťastný, ale toto nie je skutočné šťastie.'
Aby sa ich pokúsila získať. Cítim, že to musí byť dôvodom prečo ...
Pre mňa je Pozvanie najľahšou vecou,
je to akoby vás niekto chytil za ruku a previedol cez dvere, 'Poďme'.
'Chcem stretnúť Ježiša.' Poď so mnou, ukážem ti, hneď teraz.
Iba minútku. Prekročme na druhú stranu.
'Chystal som sa do Jeruzaléma a na Kalváriu.'
Nie, nie. Je priamo tu. Poď. Prejdeme dverami. Nie je to tak?
[smiech]
[Priateľka] Ďakujeme, Mooji.
[hudba]
Copyright © 2018 Mooji Media Ltd. Všetky Práva Rezervované.
Žiadna časť tejto nahrávky nesmie byť reprodukovaná
bez výslovného súhlasu Mooji Media Ltd.